**AZ ALLISON TRANSMISSION ELNÖKÉVÉ NEVEZTÉK KI DAVID S. GRAZIOSI-T**

**INDIANAPOLIS, 2016. Jan. 5. –** Allison Transmission Holdings Inc. (NYSE: ALSN) a mai napon bejelentette, hogy David S. Graziosi, eddigi pénzügyi igazgatót azonnali hatállyal a cég elnökévé nevezi ki.

Graziosi mint alelnök, pénzügyi igazgató, 2007 novemberében kezdett az Allisonnál dolgozni, röviddel az után, hogy a céget a General Motors eladta a The Carlyle Group és Onex Corporation részére. Az új, kibővített feladatkörben Graziosi felügyeli majd a gyártási és beszerzési tevékenységeket, a minőségi- és megbízhatósági ügyeket, a jogi/kormányzati és kommunikációs feladatokat, a belső auditot, az emberi erőforrással kapcsolatos és informatikai ügyeket is, a jelenleg meglévő és továbbra is felügyelt pénzügyi és kincstárnoki tevékenységek mellett.

“Örömömre szolgál, hogy bejelenthetem Dave kinevezését az Allison Transmission elnöki pozíciójára. Ez a poszt annak a jelentős hozzájárulásnak, és széleskörű szerepnek az elismerése, melyet a cég sikere érdekében már most betölt” – mondta Lawrence E. Dewey az Allison Transmission elnök-vezérigazgatója. Mióta Dave 2007-ben csatlakozott az Allison Transmissionhöz, bizonyította kiemelkedő vezetői készségeit, valamint azt, hogy érti vállalatunk és a teljes iparág egészének működését. A felsővezetői csapat fontos tagja és rendszeresen tart kapcsolatot a funkcionális területeken dolgozó kollégákkal. Örülök, hogy szorosan együtt dolgozhatok Dave-el a következő évek során.”

Graziosi elmondta: “Nagy örömömre szolgál az Allison Transmission elnökévé történő kinevezésem. Nagyon sok jelentős dolgot értünk el az elmúlt nyolc év alatt, s 100 éves múltunkra építve tovább fejlődünk. Örülök, hogy kibővített munkakörömben együtt dolgozhatok Larryvel és a vezetőség többi tagjával.”

**David Graziosi**

David Graziosi mint alelnök, pénzügyi igazgató és kincstárnok, 2007 novemberétől dolgozik az Allisonnél. Mielőtt az Allisonhoz belépett volna, 2006 és 2007-ben alelnök és pénzügyi igazgatói munkakörben dolgozott a Covalence Specialty Materials Corporationnél. Továbbá, Graziosi több fontos pozíciót is betöltött a vegyiparban, beleértve alelnöki pozíciót a Hexion Specialty Chemicals Inc.-nél 2005-2006-ban, valamint alelnök és pénzügyi igazgató volt a Resolution Performance Products LLC-nél 2004-2005-ben. Előtte, mint alelnök és pénzügyi igazgató dolgozott a General Chemical Industrial Products Inc-nél, pénzügyi igazgatóként a GenTek Inc-nél, és belső ellenőrzési igazgató és vállalati controllerként a Sun Chemical Group B.V.-nél. Graziosi hivatalos könyvvizsgáló és informatikai-rendszer auditor (nem gyakorló).

Graziosi Bachelor of Science diplomát szerzett üzleti gazdaságtanból a New York Állami Egyetemen, valamint MBA pénzügyi végzettsége van a Rutgersről.

**Az Allison Transmission**

Az Allison Transmission (NYSE: ALSN) a közepes- és nagy teherbírású, haszongépjárművekben alkalmazott automata sebességváltók legnagyobb gyártója, valamint vezető szerepet tölt be a városi buszokban alkalmazott hibrid-meghajtások gyártásában is. Az Allison váltókat többek között hulladékgyűjtő-, építőipari-, tűzoltó-, és áruelosztó-járművekben, buszokban, lakóautókban, valamint a védelmi és energia-szektorban alkalmazzák. Az 1915-ben alapított vállalat központja Indianapolisban (Indiana állam, USA) működik, és hozzávetőleg 2700 dolgozója van világszerte. Az Allison több mint 80 ország piacán van jelen, regionális központjai működnek Hollandiában, Kínában és Brazíliában, gyárai pedig az Amerikai Egyesült Államokban, Magyarországon és Indiában találhatók. Az Allison világszerte hozzávetőleg 1400 független kereskedelmi és forgalmazó helyszínnel is rendelkezik. Bővebb információért kérjük, látogasson el az [allisontransmission.com](http://www.allisontransmission.com) weboldalra.

**Contacts:**

Melissa Sauer

Executive Director, Corporate Affairs & Communications

melissa.sauer@allisontransmission.com

317-242-3855